|  |  |
| --- | --- |
| **Pavol Országh Hviezdoslav** | |
| [slovenský spisovateľ, básnik, dramatik, prozaik, prekladateľ, právnik](https://sk.wikipedia.org/wiki/S%C3%BAbor:Hviezdoslav.jpg)  slovenský spisovateľ, básnik, dramatik, prozaik, prekladateľ, právnik | |
| **Narodenie** | [2. február](https://sk.wikipedia.org/wiki/2._febru%C3%A1r) [1849](https://sk.wikipedia.org/wiki/1849) [Vyšný Kubín](https://sk.wikipedia.org/wiki/Vy%C5%A1n%C3%BD_Kub%C3%ADn), [Rakúske cisárstvo](https://sk.wikipedia.org/wiki/Rak%C3%BAske_cis%C3%A1rstvo)(dnešný [okres Dolný Kubín](https://sk.wikipedia.org/wiki/Okres_Doln%C3%BD_Kub%C3%ADn), [Slovensko](https://sk.wikipedia.org/wiki/Slovensko)) |
| **Úmrtie** | [8. november](https://sk.wikipedia.org/wiki/8._november) [1921](https://sk.wikipedia.org/wiki/1921) (72 rokov) [Dolný Kubín](https://sk.wikipedia.org/wiki/Doln%C3%BD_Kub%C3%ADn), [Česko-Slovensko](https://sk.wikipedia.org/wiki/%C4%8Cesko-Slovensko) |
| **Rodičia** | Mikuláš Országh (1816 – 1888), Terézia Országhová, rod. Medzihradská (1819 – 1887) |
| **Manželka** | Ilona Országhová, rod. Nováková (1856 – 1932) |
| **Podpis** | [Pavol Országh Hviezdoslav, podpis](https://sk.wikipedia.org/wiki/S%C3%BAbor:Hviezdoslavovpodpis.png) |
| **Poznámky** | *Slovenský biografický slovník E – J.*, 1987, s. 449. |
| **Odkazy** | |
| **Commons** | [Spolupracuj na Commons](https://commons.wikimedia.org/wiki/Hlavn%C3%A1_str%C3%A1nka) [Pavol Országh Hviezdoslav](https://commons.wikimedia.org/wiki/Category:Pavol_Orsz%C3%A1gh_Hviezdoslav) |
| |  |  | | --- | --- | |  | [Biografický portál](https://sk.wikipedia.org/wiki/Port%C3%A1l:%C4%BDudia) [Biografický portál](https://sk.wikipedia.org/wiki/Port%C3%A1l:%C4%BDudia) | | |

Pavol Országh Hviezdoslav

[](https://sk.wikipedia.org/wiki/S%C3%BAbor:Slovakia_Bratislava_74.jpg)

Hviezdoslavovo námestie v [Bratislave](https://sk.wikipedia.org/wiki/Bratislava)

[](https://sk.wikipedia.org/wiki/S%C3%BAbor:Pavol_Orsz%C3%A1gh_Hviezdoslav_Kisk%C5%91r%C3%B6s.JPG)

Hviezdoslavova busta v Maďarsku v meste Kiskőrös

[](https://sk.wikipedia.org/wiki/S%C3%BAbor:Presov10Slovakia512.JPG)

Pamätná tabuľa v [Prešove](https://sk.wikipedia.org/wiki/Pre%C5%A1ov)

[](https://sk.wikipedia.org/wiki/S%C3%BAbor:Hviezdoslavova_ulica.jpg)

Hviezdoslavova ulica

PhDr. h. c. **Pavol Országh Hviezdoslav** (vlastným menom **Pavol Országh**; pseudonymy: Hviezdoslav, Jozef Zbranský, Syn ľudu; značky: O., P. O.)[[1]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-SBS2-449-1)[[2]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-osobnosti-2) (\* [2. február](https://sk.wikipedia.org/wiki/2._febru%C3%A1r) [1849](https://sk.wikipedia.org/wiki/1849), [Vyšný Kubín](https://sk.wikipedia.org/wiki/Vy%C5%A1n%C3%BD_Kub%C3%ADn) – † [8. november](https://sk.wikipedia.org/wiki/8._november) [1921](https://sk.wikipedia.org/wiki/1921), [Dolný Kubín](https://sk.wikipedia.org/wiki/Doln%C3%BD_Kub%C3%ADn)) bol [slovenský](https://sk.wikipedia.org/wiki/Slov%C3%A1ci) [básnik](https://sk.wikipedia.org/wiki/B%C3%A1snik), [dramatik](https://sk.wikipedia.org/wiki/Dramatik), [spisovateľ](https://sk.wikipedia.org/wiki/Spisovate%C4%BE), [prekladateľ](https://sk.wikipedia.org/wiki/Prekladate%C4%BE), [právnik](https://sk.wikipedia.org/wiki/Pr%C3%A1vnik), člen [Revolučného Národného zhromaždenia ČSR](https://sk.wikipedia.org/wiki/Revolu%C4%8Dn%C3%A9_n%C3%A1rodn%C3%A9_zhroma%C5%BEdenie) ([1918](https://sk.wikipedia.org/wiki/1918)) a čestný predseda [Matice slovenskej](https://sk.wikipedia.org/wiki/Matica_slovensk%C3%A1) ([1919](https://sk.wikipedia.org/wiki/1919)).[[3]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-SBS2-450-3)

Hviezdoslav je jedna z vedúcich osobností [slovenskej literatúry](https://sk.wikipedia.org/wiki/Slovensk%C3%A1_literat%C3%BAra) a [slovenskej kultúry](https://sk.wikipedia.org/wiki/Slovensk%C3%A1_kult%C3%BAra) sklonku [19. storočia](https://sk.wikipedia.org/wiki/19._storo%C4%8Die) a začiatku [20. storočia](https://sk.wikipedia.org/wiki/20._storo%C4%8Die) a radí sa k najvýznamnejším zjavom celej slovenskej literatúry.[[4]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-ES2-378-4)

Na jeho počesť je pomenovaná planétka [(3980) Hviezdoslav](https://sk.wikipedia.org/wiki/3980_Hviezdoslav).



Životopis

**Meno**

Narodil sa v rázovitom slovenskom [oravskom](https://sk.wikipedia.org/wiki/Orava_(regi%C3%B3n)) kraji v obci Vyšný Kubín ako tretie dieťa v schudobnenej rodine [zemana](https://sk.wikipedia.org/wiki/Zeman), [garbiara](https://sk.wikipedia.org/w/index.php?title=Garbiar&action=edit&redlink=1) a [roľníka](https://sk.wikipedia.org/wiki/Ro%C4%BEn%C3%ADk) Mikuláša [Országa–Vyšňanovie](https://sk.wikipedia.org/w/index.php?title=Ors%C3%A1govci&action=edit&redlink=1).[[5]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-5) ([1816](https://sk.wikipedia.org/wiki/1816) – [1888](https://sk.wikipedia.org/wiki/1888)), a Terézie, rodenej Medzihradskej „z Medzihradského“ ([1819](https://sk.wikipedia.org/wiki/1819) – [1887](https://sk.wikipedia.org/wiki/1887)). Mal brata Mikuláša nar. 1839 a sestru Máriu nar. 1842. Hviezdoslav ([slovans](https://sk.wikipedia.org/wiki/Slovansk%C3%A9_jazyky)ké meno, znamenajúce približne "oslavovanie hviezd" a / alebo "[Slovan](https://sk.wikipedia.org/wiki/Slovania) hviezd") bol jeho pseudonymom z roku 1875. Jeho skorším pseudonymom bol Jozef Zbranský.

**Vzdelanie**

Základné vzdelanie nadobudol na rodnej Orave – [ľudovú školu](https://sk.wikipedia.org/wiki/%C4%BDudov%C3%A1_%C5%A1kola) navštevoval v rokoch [1854](https://sk.wikipedia.org/wiki/1854) – [1859](https://sk.wikipedia.org/wiki/1859) v mieste rodiska a v susedných obciach [Jasenová](https://sk.wikipedia.org/wiki/Jasenov%C3%A1) a [Leštiny](https://sk.wikipedia.org/wiki/Le%C5%A1tiny) ([1860](https://sk.wikipedia.org/wiki/1860)). Ako žiak dosahoval veľmi dobré študijné výsledky. Pre jeho ďalší, najmä národný vývin mal veľký význam leštinský učiteľ [Adolf Medzihradský](https://sk.wikipedia.org/wiki/Adolf_Medzihradsk%C3%BD) (Medzihradszky de Medzihradne), ktorý ho pripravoval aj na štúdium na [maďarskom](https://sk.wikipedia.org/wiki/Ma%C4%8Farsko) gymnáziu v [Miškovci](https://sk.wikipedia.org/wiki/Mi%C5%A1kovec) ([1862](https://sk.wikipedia.org/wiki/1862) – [1865](https://sk.wikipedia.org/wiki/1865)). V Leštinách, kde ukončil ľudovú školu, sa zásluhou učiteľa Adolfa Medzihradského učilo aj po slovensky. Aj pravidlá správania sa na leštinskej škole boli napísané po slovensky (sú vystavené v kežmarskom múzeu). A bola to najmä zásluha učiteľa Medzihradského, že rodina dala Pavla ďalej do škôl, pretože práve on ich upozorňoval na chlapcov výnimočný talent. Navyše bol Pavol chorľavý a vôbec sa nehodil pre gazdovskú prácu. Rok vypomáhal na gazdovstve svojmu strýkovi Jánovi,[[6]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-BARATOVA-6) rodina sa však napokon rozhodla, že ho pošle k inému, pomerne bohatému a bezdetnému strýkovi Pavlovi[[2]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-osobnosti-2) – krajčírskemu majstrovi, do Miškovca, keďže tam bolo aj nižšie gymnázium. A tak sa Pavol Országh v septembri [1862](https://sk.wikipedia.org/wiki/1862) zapisuje do prvého ročníka gymnázia v Miškovci. Tam získal aj potrebnú znalosť maďarčiny, ktorá bola uňho chabá, sám spomínal, že sa musel „bifľovať,“ aby sa zaradil medzi prvých žiakov triedy.[[6]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-BARATOVA-6) Pavol nechodil domov ani na prázdniny, ostával v [Miškovci](https://sk.wikipedia.org/wiki/Mi%C5%A1kovec), kde preštudoval celú strýkovu knižnicu. Tak si obľúbil poéziu a diela [maďarských](https://sk.wikipedia.org/wiki/Ma%C4%8Farsko) [básnikov](https://sk.wikipedia.org/wiki/B%C3%A1snik). Po strýkovej smrti v roku [1865](https://sk.wikipedia.org/wiki/1865) sa však vracia domov na [Slovensko](https://sk.wikipedia.org/wiki/Slovensko) a nastupuje na evanjelické lýceum v [Kežmarku](https://sk.wikipedia.org/wiki/Evanjelick%C3%A9_l%C3%BDceum_(Ke%C5%BEmarok)), kde zavŕšil stredoškolské štúdiá roku [1870](https://sk.wikipedia.org/wiki/1870). Po ukončení gymnaziálnych štúdií sa presťahoval do [Prešova](https://sk.wikipedia.org/wiki/Pre%C5%A1ov), kde študoval na [Právnickej akadémii](https://sk.wikipedia.org/wiki/Evanjelick%C3%A9_kol%C3%A9gium) ([1870](https://sk.wikipedia.org/wiki/1870) – [1872](https://sk.wikipedia.org/wiki/1872)). Advokátske skúšky zložil roku [1875](https://sk.wikipedia.org/wiki/1875) v [Budapešti](https://sk.wikipedia.org/wiki/Budape%C5%A1%C5%A5).[[1]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-SBS2-449-1)

**Advokát**

Štúdium ukončil v roku [1872](https://sk.wikipedia.org/wiki/1872) a začal pôsobiť ako [advokátsky](https://sk.wikipedia.org/wiki/Advok%C3%A1t) koncipient v mestách ako [Dolný Kubín](https://sk.wikipedia.org/wiki/Doln%C3%BD_Kub%C3%ADn), [Martin](https://sk.wikipedia.org/wiki/Martin_(mesto_na_Slovensku)) alebo [Senica](https://sk.wikipedia.org/wiki/Senica). V roku [1875](https://sk.wikipedia.org/wiki/1875) v [Budapešti](https://sk.wikipedia.org/wiki/Budape%C5%A1%C5%A5) vykonal advokátske skúšky a otvoril si v [Námestove](https://sk.wikipedia.org/wiki/N%C3%A1mestovo) (1875 – 1899) samostatnú advokátsku prax. Všetky svoje tvorivé roky tak prežil na [Orave](https://sk.wikipedia.org/wiki/Orava_(regi%C3%B3n)), kde pôsobil taktiež ako člen súdu alebo vedúci filiálky Tatrabanky. V roku [1876](https://sk.wikipedia.org/wiki/1876) odišiel do [Dolného Kubína](https://sk.wikipedia.org/wiki/Doln%C3%BD_Kub%C3%ADn), kde sa stal sudcom, a v máji sa oženil s Ilonou Novákovou, dcérou miestneho evanjelického seniora. Ich manželstvo bolo bezdetné, no keď v roku [1887](https://sk.wikipedia.org/wiki/1887) zomrela jeho matka, v roku [1888](https://sk.wikipedia.org/wiki/1888) jeho otec a o rok neskôr i jeho brat Mikuláš, rozhodol sa s manželkou, že adoptujú obe Mikulášove deti, Jaroslava a Sidóniu.

**Československo**

V máji [1918](https://sk.wikipedia.org/wiki/1918) viedol slovenskú delegáciu na oslavách 50. výročia vzniku [Národného divadla](https://sk.wikipedia.org/wiki/N%C3%A1rodn%C3%A9_divadlo_(Praha)) v [Prahe](https://sk.wikipedia.org/wiki/Praha). Do svojho prejavu vložil náznak možného blízkeho spolužitia [Slovákov](https://sk.wikipedia.org/wiki/Slov%C3%A1ci) a [Čechov](https://sk.wikipedia.org/wiki/%C4%8Cesi). Preto koncom toho istého roku nadšene privítal vznik [Československa](https://sk.wikipedia.org/wiki/%C4%8Cesko-Slovensko) a s ním aj utvorenie reálnych perspektív pre slobodný rozvoj [slovenského](https://sk.wikipedia.org/wiki/Slovensko" \o "Slovensko)[národného](https://sk.wikipedia.org/wiki/N%C3%A1rod) života.

Roku 1919 ho poctili čestným doktorátom filozofie ([PhDr. h. c.](https://sk.wikipedia.org/wiki/Doctor_honoris_causa)) na [Karlovej univerzite v Prahe](https://sk.wikipedia.org/wiki/Karlova_univerzita_v_Prahe).[[7]](https://sk.wikipedia.org/wiki/Pavol_Orsz%C3%A1gh_Hviezdoslav#cite_note-MATOVCIK-7)

Krátko na to sa v roku [1921](https://sk.wikipedia.org/wiki/1921) začal rapídne zhoršovať jeho zdravotný stav, a po liečení v [Prahe](https://sk.wikipedia.org/wiki/Praha) a [Luhačoviciach](https://sk.wikipedia.org/wiki/Luha%C4%8Dovice) napokon zomrel v [Dolnom Kubíne](https://sk.wikipedia.org/wiki/Doln%C3%BD_Kub%C3%ADn), kde je aj pochovaný.

**Jeho vzťah k Matici slovenskej**

Počas najtemnejších rokov slovenského literárneho života [Matica Slovenská](https://sk.wikipedia.org/wiki/Matica_slovensk%C3%A1) udržiavala slovenskú literatúru nažive. Antislovenská politika Maďarov násilne zatvorila dvere Matice a zhabala jej majetok v roku [1875](https://sk.wikipedia.org/wiki/1875). Po vytvorení [Československa](https://sk.wikipedia.org/wiki/Prv%C3%A1_%C4%8Desko-slovensk%C3%A1_republika) v roku 1919 bola opäť otvorená. Hviezdoslav bol menovaný jej novou hlavou. Pod jeho inšpirovaným vedením sa [Matica](https://sk.wikipedia.org/wiki/Matica_slovensk%C3%A1) rozširovala a rástla.

Tvorba

Jeho literárne začiatky neboli nijako jednoduché. Ešte počas štúdií začal písať prvé básne v [maďarčine](https://sk.wikipedia.org/wiki/Ma%C4%8Far%C4%8Dina) a [nemčine](https://sk.wikipedia.org/wiki/Nem%C4%8Dina), ktoré mali úspech u jeho učiteľov a taktiež s nimi získaval i rôzne ceny. Prvé pokusy o vydanie vlastného diela siahajú do [60. rokov 19. storočia](https://sk.wikipedia.org/wiki/60._roky_19._storo%C4%8Dia), kedy oravskí národovci vydali vlastným nákladom jeho prvotinu *Básnické prviesenky*, ktorú vydal pod [pseudonymom](https://sk.wikipedia.org/wiki/Pseudonym) *Jozef Zbranský*. V roku [1871](https://sk.wikipedia.org/wiki/1871) zredigoval spolu s [Kolomanom Banšellom](https://sk.wikipedia.org/wiki/Koloman_Ban%C5%A1ell) almanach *Napred*, no tento zborník vyvolal v staršej generácii (napr. [Jozef Miloslav Hurban](https://sk.wikipedia.org/wiki/Jozef_Miloslav_Hurban), [Andrej Sytniansky](https://sk.wikipedia.org/w/index.php?title=Andrej_Sytniansky&action=edit&redlink=1) a i.) tak silný odpor, že tomuto mladému básnikovi nebolo umožnené uverejňovať diela v jedinom [slovenskom](https://sk.wikipedia.org/wiki/Slovensko) literárnom mesačníku [*Orol*](https://sk.wikipedia.org/w/index.php?title=Orol_(%C4%8Dasopis)&action=edit&redlink=1). Táto situácia sa zmenila až po odchode Andreja Sytnianskeho z redakcie časopisu [Orol](https://sk.wikipedia.org/w/index.php?title=Orol_(%C4%8Dasopis)&action=edit&redlink=1). Okrem tohto časopisu uverejňoval svoje diela tiež v časopise [Slovenské pohľady](https://sk.wikipedia.org/wiki/Slovensk%C3%A9_poh%C4%BEady_(1881)).

Jednoslovný pseudonym **Hviezdoslav** použil prvýkrát v roku [1877](https://sk.wikipedia.org/wiki/1877) v básnickom [nekrológu](https://sk.wikipedia.org/w/index.php?title=Nekrol%C3%B3g&action=edit&redlink=1) za zosnulým [Viliamom Pauliny-Tóthom](https://sk.wikipedia.org/wiki/Viliam_Pauliny-T%C3%B3th), a dôrazne ho používal na podpisovanie svojich diel až do konca svojho života. Toto rozhodnutie nebolo náhodné. Menom Hviezdoslav si iba naplnil sen z detstva, kedy ho fascinoval pohľad na nekonečné priestory nočnej oblohy, posiatej nespočetným množstvom hviezd a súhvezdí.

Vo svojej tvorbe nadviazal na tvorbu [slovenských](https://sk.wikipedia.org/wiki/Slovensko) [básnikov](https://sk.wikipedia.org/wiki/B%C3%A1snik), najmä na tvorbu [Andreja Sládkoviča](https://sk.wikipedia.org/wiki/Andrej_Sl%C3%A1dkovi%C4%8D). Postupne sa vyformoval na typ tvorcu vedome usilujúceho dosiahnuť vysokú mieru univerzálnosti svojho diela ako celku. Svoju tvorbu rozvíjal po línii [lyrickej](https://sk.wikipedia.org/wiki/Lyrika) (reflexívna lyrika a prírodná lyrika) a [epickej](https://sk.wikipedia.org/wiki/Epika), ktoré realizoval veršom. V oblasti [drámy](https://sk.wikipedia.org/wiki/Dr%C3%A1ma) sa pokúšal kombinovať verš s prozaickou vetou. Na jeho dramatickú tvorbu mali vplyv diela [Williama Shakespeara](https://sk.wikipedia.org/wiki/William_Shakespeare) alebo [Friedricha Schillera](https://sk.wikipedia.org/wiki/Friedrich_Schiller). Diela však vyznievali pseudoromanticky a neboli technicky zvládnuté. Samostatný okruh v jeho diele tvorí tzv. [biblická epika](https://sk.wikipedia.org/wiki/Biblia), spoločensky a [filozoficky](https://sk.wikipedia.org/wiki/Filozofia) aktualizujúca biblické námety. Po roku [1900](https://sk.wikipedia.org/wiki/1900) dominujú v jeho tvorbe kratšie útvary – [balady](https://sk.wikipedia.org/wiki/Balada), [historická](https://sk.wikipedia.org/wiki/Hist%C3%B3ria) [epika](https://sk.wikipedia.org/wiki/Epika) a básne s ľúbostnou tematikou. Pre [lyriku](https://sk.wikipedia.org/wiki/Lyrika) ako celok je charakteristické, že prejavy intímneho života i prejavy občianskeho postoja sa v nej prelínajú a tvoria jednotu, ktorá je zdrojom jeho básnickej veľkosti.

Hviezdoslav zaujímal aktívny formovateľsko-kritický vzťah k národnej realite. Jeho vzťah ku skutočnosti sa realizuje cez zámerné úsilie zjednocovať osobné a spoločenské momenty na základe dramatickej konfrontácie skúsenosti a ideálu. [Lyrika](https://sk.wikipedia.org/wiki/Lyrika) je kľúčom k ideovej interpretácii jeho celého diela a je stále prítomná v každej etape jeho tvorby. Trvalým znakom Hviezdoslavovej lyriky je rozpätie od intímnych a rodinných motívov k problémom národným a svetovým, pričom sa toto rozpätie prehlbovalo o sociálne vzťahy vnútri vlastného národa.

Významnú súčasť Hviezdoslavovej tvorby tvorí jeho prekladateľská činnosť, kde v širokom rozsahu uplatnil svoju poetiku, no obsah a zmysel prekladanej poézie a drámy tlmočil verne a v duchu originálu. Prekladal diela [ruských](https://sk.wikipedia.org/wiki/Rusko) [básnikov](https://sk.wikipedia.org/wiki/B%C3%A1snik) ([Alexander Sergejevič Puškin](https://sk.wikipedia.org/wiki/Alexander_Sergejevi%C4%8D_Pu%C5%A1kin) – *Cigáni, Boris Godunov, Kaukazský zajatec* a iné, [Michail Jurievič Lermontov](https://sk.wikipedia.org/wiki/Michail_Jurievi%C4%8D_Lermontov" \o "Michail Jurievič Lermontov) – *Démon*), [nemeckých](https://sk.wikipedia.org/wiki/Nemecko) básnikov ([Johann Wolfgang Goethe](https://sk.wikipedia.org/wiki/Johann_Wolfgang_Goethe) – *Faust* a [Friedrich Schiller](https://sk.wikipedia.org/wiki/Friedrich_Schiller) – *Pieseň o zvone*), ale tiež prekladal diela z [poľštiny](https://sk.wikipedia.org/wiki/Po%C4%BE%C5%A1tina) ([Adam Mickiewicz](https://sk.wikipedia.org/wiki/Adam_Mickiewicz), [Juliusz Słowacki](https://sk.wikipedia.org/wiki/Juliusz_S%C5%82owacki" \o "Juliusz Słowacki)). Prekladal aj divadelné hry z [angličtiny](https://sk.wikipedia.org/wiki/Angli%C4%8Dtina) ([William Shakespeare](https://sk.wikipedia.org/wiki/William_Shakespeare) – *Hamlet*, *Macbeth*, *Sen noci svätojánskej*), z [maďarčiny](https://sk.wikipedia.org/wiki/Ma%C4%8Far%C4%8Dina) preložil verše [Sandora Petőfiho](https://sk.wikipedia.org/wiki/Sandor_Pet%C5%91fi" \o "Sandor Petőfi) a hru [Imreho Madácha](https://sk.wikipedia.org/wiki/Imre_Mad%C3%A1ch" \o "Imre Madách) *Tragédia človeka*.

Hviezdoslavov jazyk a poetika

Jazyk diela Pavla Országha Hviezdoslava čaká na plné zapojenie do [filozofického](https://sk.wikipedia.org/wiki/Filozofick%C3%A9_pozn%C3%A1vanie) diskurzu. Sústavu Hviezdoslavových filozofických (explicitných a implicitných) významových útvarov by bolo možné označiť ako trans[realizmus](https://sk.wikipedia.org/wiki/Realizmus) – [jazyk](https://sk.wikipedia.org/wiki/Jazyk), ktorým je napísané Hviezdoslavovo dielo, umožňuje *„poňať i pomenovať všetky veci i všetky polohy ľudského*[*ducha*](https://sk.wikipedia.org/wiki/Duch)*– od vesmírnych galaxií po najdrobnejšiu*[*rastlinu*](https://sk.wikipedia.org/wiki/Rastliny)*na zemi, od dejinnej filozofickej reflexie po jednoduchý prejav ľudového*[*myslenia*](https://sk.wikipedia.org/wiki/Myslenie)*, od najabstraktnejších pojmov vo sfére intelektu po konkrétny inštrumentár roľníkovej*[*práce*](https://sk.wikipedia.org/wiki/Prace)*.“*

Tento [jazyk](https://sk.wikipedia.org/wiki/Jazyk) umožňuje pochopiť i vysloviť [tragiku](https://sk.wikipedia.org/wiki/Tragikom%C3%A9dia) aj idylu života, vyjadriť pokoru i revoltu, precítiť a prežiť zúfalstvo i nádej. *„*[*Slovo*](https://sk.wikipedia.org/wiki/Slovo)*tohto jazyka "dopadá celou plochou presne tam, kam bolo mierené, (...) je to*[*reč*](https://sk.wikipedia.org/wiki/Re%C4%8D)*, ktorá si práve pri tomto všadeprenikaní buduje pevný vnútorný poriadok, umelecky opretý o významovú presnosť prehovoru a konštrukčne vyváženú líniu verša.“*

Dielo

[](https://sk.wikipedia.org/wiki/S%C3%BAbor:CS_10_korun_%C4%8Ceskoslovenskych_averz.jpg)

Hviezdoslav na Československej bankovke

**Lyrické cykly**

* [1882](https://sk.wikipedia.org/wiki/1882) / [1886](https://sk.wikipedia.org/wiki/1886) – *Sonety*
* [1885](https://sk.wikipedia.org/wiki/1885) / [1896](https://sk.wikipedia.org/wiki/1896) – *Letorosty I.*, *Letorosty II.* a *Letorosty III.*
* [1885](https://sk.wikipedia.org/wiki/1885) / [1896](https://sk.wikipedia.org/wiki/1896) – *Žalmy a hymny*
* [1898](https://sk.wikipedia.org/wiki/1898) – *Prechádzky jarom*
* [1898](https://sk.wikipedia.org/wiki/1898) – *Prechádzky letom*
* [1903](https://sk.wikipedia.org/wiki/1903) – *Stesky*
* [1914](https://sk.wikipedia.org/wiki/1914) – [1918](https://sk.wikipedia.org/wiki/1918) – *Krvavé sonety*

[](https://sk.wikipedia.org/wiki/S%C3%BAbor:MATICA_SLOVENSKA.jpg)

Súčasná (2.) budova Matice slovenskej postavená v rokoch 1924 – 1926

**Básnické zbierky a ostatná poézia**

* [1868](https://sk.wikipedia.org/wiki/1868) – *Básnické prviesenky Jozefa Zbranského*
* [1879](https://sk.wikipedia.org/wiki/1879) – *Ilona Žltovlas*
* [1880](https://sk.wikipedia.org/wiki/1880) – *Krb a vatra* (len rukopis, zbierka nevyšla)
* [1888](https://sk.wikipedia.org/wiki/1888) – *Čierny tok*
* [1888](https://sk.wikipedia.org/wiki/1888) – *Mlyn v Tatrách*
* [1889](https://sk.wikipedia.org/wiki/1889) – *Na obchôdzke*
* [1890](https://sk.wikipedia.org/wiki/1890) – *V žatvu*
* [1891](https://sk.wikipedia.org/wiki/1891) – *Poludienok*
* [1892](https://sk.wikipedia.org/wiki/1892) – *Obed a večera*
* [1909](https://sk.wikipedia.org/wiki/1909) /[1911](https://sk.wikipedia.org/wiki/1911) – *Stužková a Dozvuky*

[](https://sk.wikipedia.org/wiki/S%C3%BAbor:DK-4.jpg)

Hviezdoslavov Pohreb

[](https://sk.wikipedia.org/wiki/S%C3%BAbor:Hrob_Pavla_Orsz%C3%A1gha_Hviezdoslava_na_historickom_cintor%C3%ADne_v_Dolnom_Kub%C3%ADne.jpg)

Hrobka Hviezdoslavova

**Epické diela**

* [1882](https://sk.wikipedia.org/wiki/1882) – *Agar*
* [1884](https://sk.wikipedia.org/wiki/1884) /[1886](https://sk.wikipedia.org/wiki/1886) – *Hájnikova žena*
* [1888](https://sk.wikipedia.org/wiki/1888) – *Bútora a Čútora*
* [1890](https://sk.wikipedia.org/wiki/1890) – *Ežo Vlkolinský*
* [1884](https://sk.wikipedia.org/wiki/1884) /[1886](https://sk.wikipedia.org/wiki/1886) – *Gábor Vlkolinský*
* [1892](https://sk.wikipedia.org/wiki/1892) – *Ráchel*
* [1897](https://sk.wikipedia.org/wiki/1897) – *Vianoce*
* [1900](https://sk.wikipedia.org/wiki/1900) – *Kain* (táto zbierka nebola vydaná)
* [1900](https://sk.wikipedia.org/wiki/1900) – *Sen Šalamúnov*

**Drámy**

* [1868](https://sk.wikipedia.org/wiki/1868) – *Vzhledanie*
* [1869](https://sk.wikipedia.org/wiki/1869) – *Pomsta*
* [1871](https://sk.wikipedia.org/wiki/1871) – *Otčim*
* [1879](https://sk.wikipedia.org/wiki/1879) – *Oblaky*
* [1904](https://sk.wikipedia.org/wiki/1904) – *Na Luciu*
* [1909](https://sk.wikipedia.org/wiki/1909) – *Herodes a Herodias*

**Biblická poézia**

* [1883](https://sk.wikipedia.org/wiki/1883) – Agar
* [1893](https://sk.wikipedia.org/wiki/1893) – Kain
* [1891](https://sk.wikipedia.org/wiki/1891) – Ráchel
* [1900](https://sk.wikipedia.org/wiki/1900) – Sen Šalamúnov (The Dream of Solomon)

**Preklady**

**Puškin**

* [1900](https://sk.wikipedia.org/wiki/1900) – Rusalka
* [1901](https://sk.wikipedia.org/wiki/1901) – Cigáni
* [1908](https://sk.wikipedia.org/wiki/1908) – Boris Godunov
* [1916](https://sk.wikipedia.org/wiki/1916) – Kaukazský zajatec

**Lermontov**

* [1912](https://sk.wikipedia.org/wiki/1912) – Démon
* Pieseň o cárovi Ivanovi Vasilievičovi

**Goethe**

* [1900](https://sk.wikipedia.org/wiki/1900) – úryvok z Fausta
* Ifigénia na Tauride

**Schiller**

* [1915](https://sk.wikipedia.org/wiki/1915) – Pieseň o zvone

**Mickiewicz**

* [1901](https://sk.wikipedia.org/wiki/1901) – Krymské sonety

**Słowacki**

* [1902](https://sk.wikipedia.org/wiki/1902) – Hrob Agamemnona
* 1902 – Otec zachvátených morom v El-Arisch

**Madách**

* [1905](https://sk.wikipedia.org/wiki/1905) – Tragédia človeka

**Shakespeare**

* Hamlet
* Sen noci svätojánskej

Dopady

[](https://sk.wikipedia.org/wiki/S%C3%BAbor:Orawa_9774.jpg)

Socha Pavla Hviezdoslava na Orave

Je po ňom pomenovaná obec [Hviezdoslavov](https://sk.wikipedia.org/wiki/Hviezdoslavov), niekoľko [námestí](https://sk.wikipedia.org/wiki/Hviezdoslavovo_n%C3%A1mestie), [ulíc](https://sk.wikipedia.org/wiki/Hviezdoslavova) a [Hviezdoslavov vodopád](https://sk.wikipedia.org/wiki/Hviezdoslavov_vodop%C3%A1d).

V umení jeho meno nesie súťažná prehliadka umeleckého prednesu poézie a prózy [Hviezdoslavov Kubín](https://sk.wikipedia.org/wiki/Hviezdoslavov_Kub%C3%ADn) a knižná edícia [Hviezdoslavova knižnica](https://sk.wikipedia.org/wiki/Hviezdoslavova_kni%C5%BEnica).

V roku 1996 vznikol v rámci cyklu Osobnosti náboženského života, dokumentárny film P.O.Hviezdoslav – slovenský žalmista /STV Bratislava, scenár PhDr.Miloš Kovačka, réžia Fedor Bartko/.

Na jeho počesť je pomenovaná planétka [(3980) Hviezdoslav](https://sk.wikipedia.org/wiki/3980_Hviezdoslav).

|  |  |  |
| --- | --- | --- |
| **Citáty** | *... lebo nie ten, kto v rozkoši planúc žil, ale ten, kto tvoril a vytvoril,*  *môže hovoriť, že žil!* |  |

|  |  |  |
| --- | --- | --- |
| **„** | *Byť kráľom času, nepoznali by sme čo je lúčenie. Už zdvíhame čašu, zdráhame sa sĺz... Život je veľké umenie.* | **“** |